
Anexa nr. 38 la HCLMT nr. ___ / ___2026
IES-CON nr.  __ / __.__.2026
_________________________________________________________________________________
Contract civil de furnizare (prestări servicii) monitor
1. PĂRȚILE CONTRACTANTE
Între: 
1.1 Centrul de Proiecte al Municipiului Timișoara, cu sediul în Timişoara, str. Vasile Alecsandri nr. 1, judeţul Timiş, cod fiscal: 44202834, cont RO55TREZ24G675000203030X, deschis la Trezoreria Timișoara, reprezentată prin doamna Ramona Laczko David – director, denumită în continuare BENEFICIAR. 
și 
1.2 _________________________, domiciliat/ă în __________(adresa completă din CI)__________, legitimat/ă cu _____ seria _____ nr. __________,  eliberată de __________, la data de __________, CNP __________, telefon __________, e-mail: __________, Cont IBAN nr. __________, deschis la __________, în calitate de PRESTATOR; 
în baza art. 1851 și urm. Cod Civil, a intervenit prezenta convenție civilă de prestări servicii, în următoarele condiții: 

În baza prevederilor:
· art. 16 (2) din OG nr. 51/1998 privind îmbunătăţirea sistemului de finanţare nerambursabilă a proiectelor culturale,
· ale Codului Civil, art. 1270 şi urm., respectiv ale art. 1766 şi urm., precum şi în baza prevederilor Codului Fiscal, cu modificările şi completările ulterioare,

Au convenit să încheie prezentul contract civil de prestări servicii, cu respectarea următoarelor clauze:

2. OBIECTUL CONTRACTULUI
2.1 Prezenta convenție are drept obiect monitorizarea implementării proiectelor din cadrul programului prioritar de finanțare cu caracter multianual Școli Creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara în perioada 2026-2027, documentarea și analizarea realizării acestora, în conformitate cu Procedura de monitorizare a proiectelor finanțate (Anexa 34 la HCLMT nr. ___ / ___2026).
Activitatea: Monitor extern al programului de finanțare nerambursabilă cu caracter multianual Școli creative, derulat de Centrul de Proiecte al Municipiului Timișoara în perioada 2026-2027. Activitatea se va desfășura pe riscul propriu al prestatorului și cu utilizarea resurselor proprii ale acestuia, prestatorul fiind cel care stabilește modul de desfășurare al activității și programul propriu de lucru. 
Activitatea se va desfășura în baza solicitării primite din partea beneficiarului și constă în monitorizarea unui număr de _____ proiecte aflate în implementare atribuite de către Beneficiar, conform Anexei 1 a prezentului contract, în baza Procedurii de monitorizare a proiectelor finanțate  (Anexa 34 la HCLMT nr. ___ / ___2026.
În toate cazurile, activitatea desfășurată de prestator presupune monitorizarea în cadrul a maxim 20 proiecte, după cum urmează: 20 proiecte x 8 ore/proiect = 160 ore.
2.2 Activitatea de monitorizare constă în:
· vizite pe teren, participări la evenimente cu public sau activități cu beneficiari ai operatorilor culturali;
· interviuri de monitorizare-evaluare a proiectului. 

Monitorul are obligația de a certifica, prin rapoartele de monitorizare, implementarea conformă a proiectului cultural și îndeplinirea indicatorilor cantitativi asumați de beneficiar în cererea de finanțare, contractul de finanțare și anexele acestuia, în conformitate cu regulamentele apelului de finanțare.
Programul de finanțare nerambursabilă cu caracter multianual Școli Creative, derulat de Centrul de Proiecte al Municipiului Timișoara în perioada 2026-2027, se desfășoară până la data de 31.12.2027 inclusiv, iar lista proiectelor monitorizate se află în Anexă.
2.4. Prezentul contract are trei (3) anexe, după cum urmează:
a) Anexa 1. Lista aplicațiilor evaluate
b) Anexa 2. Declarația de imparțialitate si confidențialitate a evaluatorului
c) Anexa 3. Informare privind prelucrarea datelor cu caracter personal


3. VALOAREA SERVICIILOR, TERMENE, CONDIȚII DE PREDARE ȘI MODALITĂȚI DE PLATĂ
3.1. Remunerația brută acordată în baza prezentului contract, pentru serviciile menționate la art. 1 este de maximum ___ lei brut / proiect monitorizat, respectiv ___ lei brut / raport de monitorizare de teren și ___ lei brut / interviu de evaluare, conform prevederilor Anexei 2. Valoarea maximă a remunerației nu poate depăși ____ lei brut.
3.2 Prezentul contract este valabil strict pentru realizarea obiectului acesteia, având o durată nedeterminată, serviciile urmând a fi prestate în condițiile menționate în Anexa 35: Raport de monitorizare pe teren a evenimentului și Anexa 36: Raport în urma interviului de monitorizare la HCLMT nr. ___ / __________, completate și semnate conform Procedurii de monitorizare a proiectelor finanțate. 
3.3. Rapoartele se vor preda electronic la adresa de email a coordonatorului programului de finanțare cu semnătură electronică sau în format fizic semnate în original la adresa Centrului de Proiecte Timișoara, în termen de cel mult șapte (7) zile de la data monitorizării de teren sau a interviului de monitorizare.
3.4. Plata remunerației se va efectua pe baza documentelor de monitorizare, predate conform articolului precedent, și a procesului verbal de recepție semnat de ambele părți.

3.5. Plata se va efectua prin virament bancar în contul Prestatorului, la cel mult 30 de zile de la data recepției de către Beneficiar a livrabilelor transmise de către Prestator și aprobate de către responsabilul de monitorizare al proiectului, din partea Beneficiarului.


4. OBLIGATIILE PARTILOR
4.1. OBLIGAȚIILE PRESTATORULUI 
Prestatorul are următoarele obligații: 
a. să presteze la termen serviciile, conform capitolului 1, în conformitate cu cerințele cuprinse în Procedura de monitorizare a proiectelor finanțate; 
b. să aplice și să respecte procedurile legale în vigoare privind efectuarea prestațiilor;
c. să păstreze confidențialitatea tuturor datelor și informațiilor aflate cu ocazia executării prezentului contract, atât pe perioada de executare, cât și după încetarea acestuia; 
d. să fie într-o permanentă legătură cu Beneficiarul și să îl informeze (la cererea acestuia sau din proprie inițiativă) cu privire la evoluția procesului și să aducă de îndată la cunoștința acestuia orice probleme apărute în legătură cu efectuarea prestației. 
4.2. OBLIGAȚIILE BENEFICIARULUI 
Beneficiarul are următoarele obligații: 
a. să pună la dispoziția Prestatorului toate datele de care dispune și orice alte informații necesare realizării obiectului prezentului contract. 
b. să achite sumele datorate Prestatorului, conform prezentului contract, la termenele scadente și în condiţiile stipulate. În caz de plată cu întârziere, care se datorează exclusiv culpei sale, va fi obligat să achite Prestatorului penalităţi de 0,01% pe zi calculate la valoarea sumei restante. 
c. să recepționeze serviciile care fac obiectul prezentului contract. 
d. să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, cuprinse în prezentul contract.


5. OBLIGAȚIA DE CONFIDENTIALITATE
5.1 Părțile convin să păstreze confidențialitatea în ceea ce privește toate informațiile la care au acces în baza prezentului contract.
5.2 Obligația de păstrare a confidențialității subzistă pe întreaga perioadă de derulare a prezentului contract, precum și pe o perioadă nelimitată de timp după încheierea acestuia.
5.3 Obligația de păstrare a confidențialității informațiilor în cauză nu subzistă în cazurile în care, potrivit legii, acestea trebuie divulgate instituțiilor/persoanelor abilitate prin normele legale aplicabile. 


6. RĂSPUNDEREA CONTRACTUALĂ ȘI ÎNCETAREA CONTRACTULUI

6.1. (1) Prezentul contract încetează la data îndeplinirii tuturor obligațiilor asumate de părți.
(2) Prezentul contract poate înceta pe baza acordului scris al părţilor. 
(3) Prezentul contract poate înceta și prin denunțare unilaterală de către oricare dintre parti, printr-o notificare scrisă, cu cel puțin 5 zile calendaristice anterior datei la care denunțarea unilaterală va produce efecte. 
6.2. Încetarea contractului înainte de termen nu are niciun efect asupra obligațiilor deja executate între părți. 
6.3. În cazul denunțării unilaterale, Beneficiarul va achita Prestatorului serviciile prestate și recepționate până la data notificării în vederea denunțării unilaterale a contractului. 

7. FORȚA MAJORĂ
7.1 Părțile nu vor răspunde pentru întârzieri, neîndepliniri sau executări necorespunzătoare ale obligațiilor asumate datorate unor cazuri de forță majoră, conform noțiunii acesteia din legislația românească. 
7.2 Partea care invocă forța majoră este obligată să o notifice celeilalte părți în termen de 3 zile lucrătoare de la producerea ei (prin mail sau scrisoare recomandata).
7.3 Dovada forței majore va fi făcută cu înscrisuri eliberate de autoritățile competente, ce vor fi prezentate celeilalte părți în termen de 10 zile de la notificarea cazului de forță majoră. 

8. LEGEA APLICABILĂ. LITIGII. AMENDAMENTE. CESIUNEA CONTRACTULUI
8.1. Interpretarea, executarea și soluționarea litigiilor derivând din prezentul contract sunt guvernate de legea română.
8.2 Orice litigii care decurg din interpretarea și executarea prezentului contract se vor soluționa de către părţi pe cale amiabilă. Dacă părţile nu ajung la un acord, litigiile vor fi soluționate de către instanţele de judecată competente din Timișoara.
8.3. Orice modificare/completare a prezentul contract se face numai prin încheierea unui act adițional.
8.4 Prezentul contract nu poate fi cesionat, în tot sau în parte, fără acordul prealabil și scris al celeilalte părți. Intră în sfera de aplicare a prezentului articol orice modalitate de transfer a drepturilor/obligațiilor conferite părților în baza prezentului contract. 

9. ALTE CLAUZE
9.1 Orice comunicare între părţi, referitoare la îndeplinirea prezentului contract, trebuie să fie transmisă în scris. Comunicările între părţi se pot face şi prin telefon sau e-mail, cu condiţia confirmării în scris a primirii comunicării.
9.2 Orice modificare a datelor privind numele persoanelor care reprezintă părțile, sediul social, precum și a oricăror alte date care sunt esențiale în executarea prezentului contract, trebuie notificată de partea în cauză în maximum 3 zile calendaristice de la apariția modificării; în caz contrar, aceste modificări nu sunt opozabile celeilalte părți. 
Prezentul contract s-a încheiat astăzi, __.__.2026, în 2 exemplare originale, câte unul pentru fiecare parte.



Beneficiar,                                                                                                          Prestator, 

Centrul de Proiecte 
al Municipiului Timișoara		       

Director
Ramona Laczko David


Consilier juridic, 
Robert Fulda


Viza CFPP,
Mihai Mărgăritoiu



Cod angajament: ______________


Anexa 1 
la contractul IES-CON nr. ___ / __.__.2026
Anexa 1
Lista proiectelor ce urmează a fi monitorizate:

	Nr.
Crt. 
	Contract finanțare IES-CFN
	Beneficiar 
	Proiect

